Tempelriddernes viden fra Egypten og Moses\nPubliceret i: Swedano Journal, feb.2003 (nr.6, 2.årg., s.34-46). Opdat.sep.2004\nDe legendariske tempelriddere var en krigermunkeorden med hovedcenter hos Bernard de Clairvaux i Østfrankrig, og Jerusalem som en vigtig pol.\nTempelridderne havde i flere århundreder en forbavsende kulturel og storøkonomisk indflydelse i Europa. De menes at have tilegnet sig en særlig viden af bibelsk og ældre orientalsk tradition, fra Egypten - og fra Moses.\nMen pludseligt forsvandt de ud af historien. Dele af den gamle tradition ses senere bevaret hos andre selskaber og broderskaber.\nOldtidens hemmelige viden og mysterier\nFra de tidligste tider har man kendt til former for en hemmelig lære og kultiske mysterier med bl.a. indvielse, kultisk-religiøse mysteriespil og stjernelære. Alt dette fandtes i de gamle kulturriger som Egypten - visse former ses endnu i dag hos naturfolk i hele verden. Der synes dengang også overleveret en viden og videnskabslære, der følgelig medførte en særlig magt.\nHemmelig lære blev via fortrolig tradition og mytiske lignelser transporteret gennem oldtiden til nye tidsaldre. Disse kulter og deres i samfundene ofte højtstående medlemmer, ses i officiel religionshistorie mest som eksotiske sideskud, men havde afgørende reel betydning i historien.\nDa Moses og israelitterne forlod Egypten, 1455 f.Kr., lod han templerne plyndre, angiver den egyptisk-græske historiker Manetho, ca. 280 f.Kr. De tempelarkiver, Moses herved bortførte, indholdt viden og data, som man flere tusinde år senere i Europa stadig ønskede at få indblik i. Dette blev siden hen et særligt incitament for ekspeditioner til eftersøgning, som tempelriddere i korstogstiden og arkæologer i nutiden har været brændende optaget af.\nMoses var tidligt indviet i de gamle egyptiske mysteriekulters viden. De fortsatte senere under græsk kulturindflydelse i Alexandrias storhedstid, ca. 330 f.Kr. til 330 e.Kr. Mange kulter anvendte viden fra flere religioner, f.eks. gnostikerne. En kirkefader, Clemens af Alexandria (150-215 e.Kr.), blev leder af en kristen retning, der indeholdt elementer af mysterieskole.\nSærlige indvielsesprocesser til opnåelse af højere viden i de gamle egyptiske mysteriekulter foregik især i templerne.\nMoses- og Ahron-mysterierne i antikken\nDen jødiske religion blev ofte anset af omverdenen for en art mysteriereligion, fordi jøderne ikke havde noget billede af deres gud samt havde en egen mytologilære og mystikfilosofi. Nogle såkaldt hemmelige bøger for indviede blev i antikken opfattet at være skrevet af Moses, der var kendt for at have ladet egyptiske hemmeligheder deponere hos jøderne.\nIfølge den romerske forfatter Juvenal, ca. 125 e.Kr., omfattede de jødiske overleveringer ikke alene Moses’ love, men også et volumen arcanum (‘hemmelig bog’) af Moses, ud fra hvilken: ”...ingen, der ikke fulgte ritualerne, og som ikke var omskåret, måtte blive ført til kilderne...”.\nDen egyptisk-jødiske filosof i Alexandria, Philo (Philo Judæus, 20 f.Kr. til 54 e.Kr., delvis samtidig med kejser Augustus og med Jesus), var pythagoræer, platoniker, stoiker og stor Poseidonius-tilhænger samt ivrig dyrker af logos-begrebet. Her i Alexandria havde Philo sin skole for religionsfilosofisk livsførelse og en tilhørende indvielseskult. Dyrkerne af Philos skole var de første, der omtaler en særlig gruppe mysteriekultmedlemmer som ”terapeuter”, de var især bosat ved Alexandria.\nPhilo talte både om ”de mindre mysterier” og ”de større mysterier” - og anvendte hertil begreber, der ellers var hjemmehørende i Osiris-kulten. Til ”de mindre mysterier”, som Philo kaldte Ahron-mysterierne, leverede han bl.a. en udstrakt fortolkning af Moses’ regler om udstyret til ypperstepræsten (”Ahrons arvtagere”).\nHan kaldte ”de større mysterier” for Moses-mysterierne. - Philo skrev om sig selv: ”...jeg er blevet indviet i de større mysterier ved den guds-elskede Moses...”. - Også ved sådanne indvielsesformer blev Moses for alvor et begreb i kulterne. Ofte omtaler oldtidsforfatterne Moses som psykopomp, ‘sjælefører’, dvs. mysteriekultleder. I græske mysterier hed selve det højeste eller 7. indvielsestrin simpelthen ”profeten”. Til flere af kulternes lærdomme anvendtes en mysteriebetydning af beretningen om israelitternes udvandring - det udvalgte folk under ledelse af Moses, ”logos-sønnen” - en indvielse som en proces, som C.G. Jung vil kalde spirituel alkymi.\nPhilo selv omtalte Moses bl.a. som hierofant, et græsk udtryk oprindelig for ‘den, der fremviser de hellige ting’ - det var betegnelsen for ypperstepræsten i grækernes eleusiske mysterier. Hierofanten underviste, f.eks. også i offertjenesten, og indviede neophyterne, dvs. de nye kandidater. I et ikke-kanonisk bibelskrift, ”4. Ezras Bog” (14,4-6), i 100-tallet f.Kr., omtales Moses som den, der er ”besidderen af mysterier”.\nTemplernes særlige arkitektoniske detaljer havde også esoteriske betydninger.\nUnder israelitternes ørkenvandring havde Moses ladet konstruere et transportabelt tempeltelt, Tabernaklet, kaldet Vidnesbyrdets eller Pagtens Telt. Og i ”2. Mosebog”s uhyre præcise anvisninger på dets design og målforhold, konstruktion og materialer viser det sig, at konceptet er hentet direkte fra Egyptens transportable helligdomme til anvendelse i ørkenen.\nFordi Moses lod Tabernaklet bygge, kunne han i den senere kultiske opfattelse af hans rolle ses som ”teltmageren” eller ”bygmesteren”, der rejste ”himmelteltet”. Også han havde en slags ”Hiram”-hjælper, en mesterhåndværker kaldet Bazalel i Mosebøgerne. Det Nye Testamente oplyser, at under en vision, hvor Moses og Elias viste sig, ville apostelen Peter lave telte til dem; samt at Paulus, der skabte strukturen i kristendommens første teologi og organisation, var - af alle beskæftigelser - en teltmager.\nI sig selv var ‘telt’ et gammelt symbol for ”himmelhvælvingen”. Også flere steder i Bibelen, f.eks. hos ”Esajas” (40,22): ”...(det er) ham, der spænder himlen ud som... et telt til at bo i...”. Hos de indviede konger symboliseredes himlen bl.a. som et minitelt, en baldakin, oprindelig ofte med himlens stjerner på, placeret over tronen og over den kongelige ægteseng. Dette præg af himmeltelt går igen i de stjernebestrøede lofter i templerne - og siden hen i stjernelofterne i oldkristne basilikaer og i særlige rum i senere tiders ordensbrødreloger.\nOmkring 975 f.Kr. optræder ifølge Bibelen tempelbyggerne kong Salomon og hans såkaldte bygmester Hiram. De ses senere brugt som forbillede for mysteriekultiske ”bygmestre”. Byggekunsten indgik som allegori for åndelig vækst. Kulterne skelnede mellem ”himlens tempel” og ”legemets tempel” - makrokosmos og mikrokosmos; her kunne f.eks. opfattes en særlig betydning i, at Jesus uddrev kræmmerne fra templet. Fra selve Egypten modtog allerede grækerne en stor viden om dimensioner og talrelationer for sakralt byggeri.\nSenere, i Europas store arkitektur-epoke, videreførte de gotiske katedralers bygmestre flere af oldtidens mysteriefilosofiske ideer, som de lod stenhuggere indlægge i den geometriske struktur. Den ”mystiske” rumoplevelse afhang således også af geometriske arkitekturformers talforhold og fine balancer af cirkel, trekant og firkant uden ensidig brug af én form (f.eks. overbetones firkanten i nutidig arkitektur) - samt rummets søjler og deres symbolik i samklang i placeringen. Indviede fik direkte information af selve rummet. Katedralernes store mangefarvede rosettevinduer var som veritable yantras (arketypiske kosmogrammer).\nHvis en egyptisk kæmpeobelisk (30 m slank granitblok i ét stykke) anslås let giver den, delvis beroende på dens geometriske dimensioner, resonans i den anden ende næsten som en stemmegaffel. - Kirkens første store teolog Augustin udtalte: ”...musikken og arkitekturen er døtre af tallene...”. - Katedralen i Chartres fik ved sin konstruktion en særlig fantastisk akustik: et forhold der tilskrives, at dens indvendige mål forholder sig til hinanden som tonerne i toneskalaen. - Da Goethe blev stærkt optaget af det gamle Egypten, kaldte han dets arkitektur for ”fastfrossen musik”.\nDen franske teolog, abbed og kirkereformator, tempelriddernes skytshelgen: Bernard af Clairvaux (1090-1153), definerede Gud som ”højde, længde og dybde”. Han lod visioner om lyset og om byggestenenes ”himmelstræben” manifestere i en spirituel stil, en fornyende kirkearkitektur i form af katedralerne - med spidsbuens ‘livsdynamiske’ formsprog, kæmpevinduer for lysets betydning, samt lysets særlige spil i farvet glas.\nArkitekturen og himlen\nHimlen danner fysisk og visuelt et loft eller dække over Jorden, hvortil i mysteriellærens opfattelse dens sfære/tal/lyd-struktur samtidig ansås for et kosmisk dække for hemmelighederne inden for den mystiske erkendelseslære. Det er en sådan dobbelt betydningsform af ‘dække’, der kunne ses udtrykt ved: himmeltelt, stjernebaldakin, tempelloft etc. Jf. også at det nordisk-germanske ord himmel oprindeligt kommer fra et ord, der associerer til ‘tilsløret’, ‘et dække’, idet himmel er af samme rod som ordet hemmelig.\nDa Moses som ”teltmager” eller ”bygmester” lod Tabernaklet bygge, blev dette ”himmeltelt” ifølge bibelteksten båret af nogle 10 alen lange stænger med 10 tæpper på. Uden på dem lod han opsætte 12 dækkener (11 plus indgangens forhæng). Disse forhold ses i jødisk og kristen mysterielære opfattet som de 10 sefirots tal indlagt i 12-tallet, der var himlens opdeling (sefirot betyder ifølge jødisk kabbala ‘aspekter af det guddommeliges manifestationer’). Lignende opfattelser kan også genkendes senere i den manikæiske religion, hvor der omtales ”de 10 himle med de 12 porte (Dyrekredsen)”.\nDe himmelske hemmeligheder blev også ifølge kulternes lære omgærdet med et antal dækkener eller slør i forbindelse med (himmel)teltet, bl.a. udtrykt ved ”de 10 tæpper eller forhæng”, en benævnelse som ligeledes den græske forfatter Plutarch anvendte. Kirkefaderen Clemens af Alexandria skrev bl.a. om de indviedes lære - dog ”neutralt” og ofte indirekte - i sin bogserie, hvis titler han kaldte ”1. tæppe” (græsk: stromata), ”2. tæppe”, ”3. tæppe”, etc.\nDe stjernemytiske lignelsers indhold kunne kun forstås, når inddelingen med de 72 (datidens antal) stjernebilleders placering på himmelhvælvingen opfattedes i rette indbyrdes sammenhæng udtrykt ved specielle himmelgeometriske forhold. Det tilhører meget gamle traditioner. Lertavleinskriptioner med reglerne for den pythagoræiske trekant er fundet i Babylon - og er fra længe før Pythagoras’ tid. Endda er der her fundet skolemateriale med læren om den retvinklede trekants hypotenuse, fra 1.700 år før Euklids geometri.\nJerusalems tempels område.\nMonumenter for kosmos\nAt forstå ”skriften på himlen” var et betydeligt element i kulturen ved udviklingen af tallenes kunst, matematik og geometri - lærdomme, der alle ligesom astronomi blev bestyret af templernes præster; - f.eks. hos de gamle babylonierne, der havde overtaget en endnu ældre sumerisk arv af viden. Ved den dengang altdominerende optagethed af stjernelæren, hvor ”alt stod at læse på himlen”, kaldte babylonierne midlet til dette at ”læse et budskab” fra stjernerne på himlen for sheter same, ‘skriften på himlen’. I den relation kunne skrift og stjerner ofte ses opfattet som synonyme - hvilket inkluderede en tredje faktor: tallene.\nIdet himmelsfærerne kunne defineres ved skrift, bogstaver og tal, der yderligere var integreret i en kosmisk esoterisk lære, bliver det forståeligt, at det både af profeten Esajas i Babylon og senere i ”Johannes’ Åbenbaring” i Israel omtales, at: ”...himlene drejer og krummer som en skriftrulle...”. Jf. i samtidig græsk tempelarkitektur, at doriske søjler bærer netop en skrivetavle, abax/abakos, øverst, og joniske søjler har en skriftrulle øverst - begge ”som Verdens-aksen, der bærer himlen” og dennes skrift/tal. De kultiske arkitekturforhold fremdraget i Ove von Spaeths ”Den Hemmelige Religion” (C.A. Reitzel forlag, Københ. 2004).\nI den helhed ansås selve tempelbygningerne for at være kultiske monumenter for den kosmiske orden. Mål og genstande i rummene og i det ydre af templet eller helligdommen havde de særlige betydninger for de indviedes blik (ligesom allerede i forbindelse med Tabernaklet) - og referérede til de indviedes okkulte viden, ligeså vel som denne rumoplevelsens mystik skulle virke befordrende for de psykiske tilstande.\nTempelriddere og cisterciensermunk\nTempelridderne i Jerusalem\nKort efter korstogenes start og Jerusalems erobring 1099, bosatte en gruppe tempelriddere sig præcis på Jerusalems tempelplads i nogle oldtidsbygninger kaldet ”Kong Salomons stalde”. Et vidt forgrenet tunnelsystem befinder sig direkte nedenunder og har eksisteret dér langt tilbage i oldtiden. Her, ved deres bolig gennem 9 år (1118-1127) på selve tempelpladsen, synes de ud over deres tjenester i det nye styre at have arbejdet på et særligt projekt. Hvis de havde fundet noget, mon det førtes til et skjul i Frankrig, evt. i Pyrenæerne?\nDet efterfølgende forløb er blevet tydet i den retning, at det samtidig måske var dele af en særlig viden, som de har søgt efter? Videre ideer herom kunne have udgangspunkt i en tradition om, at elementer fra ”Moses’ arv fra Egypten” i urolige tider i oldtiden var blevet beskyttet i et temmelig utilgængeligt skjul i Jerusalem ved at blive deponeret dybt under dette centrale helligsted. Man kan se det blot som mytisk, men visse forhold synes dog at støtte det.\nI hvert fald er det et faktum, ifølge samtidens historiker Guillaume de Tyre (1160), at disse riddere straks efter hjemkomsten i 1127 aflagde rapport i Sydøstfrankrig til Bernard de Clairvaux. Tempelridderne voksede i antal med voldsom hast både i Mellemøsten og Europa. Begge steder anlagde de store antal uhørt stærke borge. Bernard selv var abbed for den i 1098 nystiftede klosterorden, cistercienserne (fra byen/slottet Cîteaux, fransk dialekt: ’tidsel-urt’). Formidlet af denne teolog og kirkereformator, Bernard de Clairvaux, grundlagde også hans munkeorden lynhurtigt 300 klostre over hele Europa, snart langt over tusinde, - og i 1140 var han involveret i at iværksætte en chokerende nyskabende arkitektur: De gotiske katedraler.\nKatedral-arkitektur, oldtids-målforhold i ny relation.\nKatedraler og talmagi\nI et uhyre stort antal blev disse særligt udtænkte bygningsværker - og i et ligeså ufatteligt tempo som for klostrene - bygget næsten simultant: De første hundrede katedraler inden for hundrede år, udbredt lige fra det sydligste Sicilien til Nordnorge. Der var tale om spirituelt baseret arkitektur som stærk fornyende impuls.\nHelt fra oldtiden var der i Vesteuropa bevaret visse byggetraditioner influeret af netop spirituelle ideer, som mange store bygmestre indviedes i. Her kendes især den store renæssancearkitekt Palladio, der i 1556 endda var medstifter af et Olympisk Akademi i Vicenza. Og Palladio ærede romersk oldtids store arkitekt Vitruvius, fra kejser Augustus’ tid, som forbillede. Vitruvius havde med sin baggrund som indviet brugt kulternes ideer om ”universets geometriske strukturer og talmæssige harmonier”. Til eftertiden skrev han 10 bøger om græske templers konstruktionsregler, ”hvori der lå skjulte love” om proportionernes esoteriske betydning.\nPalladio kendte til denne lære, og alene opmålinger af de mange rum han skabte, viser en overvægt af talforhold med bl.a. 10 og 16, alt baseret på hele tal uden brøker, for at opnå særlige harmonier. Han arbejdede med rum ud fra, at de skulle ”være for øjet, som musik er for øret”, næsten i lighed med at tallene kendtes forbundet med musikkens harmonisystem.\nDertil arbejdede Palladio, ligesom allerede Vitruvius, ud fra antikkens og her især også oprindelige egyptiske ideer om talmæssige forhold i menneskekroppens proportioner, f.eks. i relation til rummets balance og tal. Endnu i 1900-tallet ses den modernistisk nyskabende arkitekt Le Corbusier arbejde med visse lignende ideer om vigtige tal og forhold, f.eks. de særlige fibonacci-talrækker - tidligere ofte set forbundet med pentagonal geometri - selv bag hans værker med de mest abstrakte former (i positivt samspil og benævnt ”conflicting logic”).\nAt Moses og israelitterne på et tidspunkt har haft deres hemmelige base i den skjulte dal ved den senere oldtidsby Petra kan bestyrkes af, at blandt de ældste fund er der i dalens klipper udhugget et offeralter og andre genstande med særlige målforhold, bl.a. ud fra de betydningsfulde relationer 2-3-4 (jf. Ove von Spaeth's ”Den Forsvundne Tronarving”, s. 104). Opmålt ved den britiske arkæolog Iain Brownings forskning (1970-1990) af Petra, viser flere ting sig nøje at følge forskrifterne i ”2. Mosebog” (25,23). Her skal f.eks. alteret være: ”...2 alen langt og en alen bredt og halvanden alen højt...”. Det er hermed mage til indretningen efter præcis samme forskrift senere i Salomons tempel.\nDele af en særlig viden indgår i en lige linje af traditioner helt fra det gamle Egypten og kan følges netop bl.a. via Petra og Salomons tempel til så sent som f.eks. senmiddelalderens Padua. I den by levede en styrtende rig ejendomsspekulant Scrovegni, som var så berygtet for sine metoder, at Dante på den tid indsatte ham i sin tekst om Helvedet. Scrovegnis søn og arving Enrico ville gøre bod for sin far og lod i 1303 i ruinerne af en antik romersk arena bygge det såkaldte Arena-kapel. Dets storslåede rum blev siden hen verdensberømt på grund af dets udsmykning med den revolutionerende Giottos frescoer. Men den store religiøse inspiration i selve konceptet var, at hele byggeriet er udført også stadigvæk i nøjagtig overensstemmelse med alle mål i Salomons tempel.\nDet kendskab, der stadig fandtes i middelalderens Vesteuropa om tallenes universelle forhold inden for geometri og musik, blev anset som spirituel viden. Der fandtes fortsat en opfattelse af, at der i oldtiden havde eksisteret en større, men senere sværere tilgængelig viden herom.\nOberst Warren genfinder i 1867 en af skakterne under Jerusalems tempelområde.\nJerusalems gådefulde tunnelsystem\nHvis der var vigtige dele af en sådan skjult viden, som Moses kunne have bragt med ud af Egypten - f.eks. arkiver sikret af indviede præster og senere i historien lagt i gemmer i tunnelsystemet under Jerusalems tempel - kan en eftersøgning være et realistisk projekt. I nyere tid er flere tunneler genfundet, bl.a. af den engelske oberst Warren i 1867 - jf. Warren-skakten, der er forbundet til kong Ezekiahs tunnel, fundet 1880. I sidstnævnte fandtes Ezekias’ inskription fra ca. 730 f.Kr. om sit tunnelarbejde. Seneste opdagelser af tunneler skete hos den internationale Parker-ekspedition 1909-1911. Den undervejs tilknyttede dominikanerpræst H. Vincent rapporterede ekspeditionens resultater i tekst og fotografier i sin bog: ”Jérusalem sous terre” (London, 1911).\nVed Jerusalems erobring i 587 f.Kr., da templet destrueredes, forsvandt Pagtens Ark - og ligeledes Moses-traditionens arkiver. Heraf menes Moses’ originale (Torah)skrifter ødelagt, hævder den romerske filosof og forfatter Porphyrius i sit værk ”Adversus Christianos”, 270 e.Kr. Men andet særligt vigtigt har været gemt bort, idet Bibelens detaljerede fortegnelser om babyloniernes bortførte krigsbytte slet intet viser om Moses’ øvrige ting, nemlig de genstande - især ikke f.eks. Pagtens Ark - som bibelskrifterne med udførlige detaljer tidligt har angivet som opbevaret i templet. Førtes de dengang i sikkerhed ud af landet eller ned i tunnelerne?\nOg fra nyere tidsalder bemærkes, netop inden at Jerusalems daværende tyrkiske myndigheder i 1911 forbød Parker-ekspeditionen at fortsætte, konstateredes inde i tunnelen, at adgang til nogle tilstødende hidtil ukendte tunneler i tidligere tider var blevet lukket og camoufleret. En deltager, Juvelius, lavede noteskitser om en mulig radioaktiv fælde bagved. I rapporten kaldes lukningsstedet for ”kunstig klippe” (beton var oprindelig kendt i oldtiden, jf. senere at bl.a. Colosseum og Pantheon er betonbyggede; det er ’genopfundet’ i 1860erne).\nParker-ekspeditionen havde til formålet opkøbt et stykke land omkring Warren-skakten og indhegnet det hele, så man kunne arbejde i fred. Befolkningen udenfor fandt det efterhånden for mystisk og skabte uro, hvilket medførte standsningen af arbejdet og beslaglæggelsen af arealet. I tiden efter udbrød 1. verdenskrig, og de nye herrer i Palæstina, briterne, lod for husfredens skyld forholdene forblive sådan.\nFra de øvrige nævnte forhold findes blot diverse indicier og antydninger om eventuelle skjulte forhold i lige så skjulte tunneler, og der kendes ikke til noget fund med konkrete beviser for eksplicit forbindelse til Moses. Men angående de skjulte tunnelers oprindelige tillukning og camouflering har det næppe været foretaget uden formål, hvilket allerede tempelridderne kan have været på sporet af.\nSt.Bernard de Clairvaux, ideolog, abbed\nBernard de Clairvaux optrådte som den grå eminence, der trak i trådene. Han havde venskab med pave Urban II, der iværksatte første korstog. Her kronedes i 1099 en i forvejen udvalgt ridder Godfrey de Bouillon (Boulogne) i Jerusalem til konge. Både han og Jerusalems to følgende konger tilhørte Bernard de Clairvaux’ familie. Korstoget var en militær ekspedition med det formål at fravriste muslimerne det hellige land og Jerusalem. Men var det kun et ydre? - fandtes som antydet også en hemmelig dagsorden med andet sigte?\nBernard formidlede i 1127 pavens accept af tempelriddernes orden, der her fik vidtgående beføjelser og uhørt selvstændighed samt skattefrihed - og paven frasagde sig at ville kunne bruge sin eneste magt, bandlysning. Også indsættelsen af de to følgende paver havde Bernard de Clairvaux stærkeste indflydelse på.\nTempelriddernes orden indstiftedes i 1118 (evt. iflg. andre kilder, i 1114) i Jerusalem af endnu en slægtning til Bernard de Clairvaux. Da de kom tilbage fra Jerusalem, skulle de rapportere til Bernard, deres sande overordnede, og ikke til paven. Igen, var det en særlig vidensmagt, de bragte med hjem? Kunne rabbinere med hemmelig jødisk videnstradition, overgivet fra far til søn, da ved planlægningen have betroet Bernards stab hemmelige detaljer om gemmestedet?\nKort efter hjemkomsten begyndtes det første byggeri af katedralerne, baseret på et avanceret konstruktionsprincip. Snart var tyve katedralbyggerier i gang - samtidigt. Så forbavsende stod en fuld færdig viden og enorme skatte parate dertil. Cisterciensere - og tempelriddere - bragte viden og teknik fra Bernard og hans stab ud til Europas nye religiøse byggeri; jf. Louis Carpentier’s ”Les mystères de la cathêdrale de Chartres” (Paris 1966, s. 46-48).\nDe arkitektonisk stærkt nyorienterede gotiske katedralers opførelse realiseredes, da Bernard lod en nær ven, abbed Suger, bygge den første i 1140, Skt. Denis-katedralen - ifølge Otto von Simsons ”The Gothic Cathedral; Origins of Gothic Architecture and Medieval Concept of Order” (New York 1956). Den pgl. kirkes udvidelse ændredes til større ombygning netop i denne revolutionerende stil, som var baseret i geometriske talforhold, der rummede så mange betydninger. - Fra et sådant koncept med indgribende talforhold er det blevet muligt at skimte enkelte af de såkaldte hemmeligheder. Jf. bl.a. Erling Haagensens (www.merling.dk) & Henry Lincoln’s ”The Templar’s Secret Island” (Moreton-in-March 2000).\nWarren-skaktens indre - er forbundet til kong Ezekias’ tunnel\nTempelridderne har efterladt dokumenterede spor af en viden, f.eks. om rent geometrisk at kunne konstruere en vinkel på én grad (med en milliontedels nøjagtighed), hvilket normalt kendes som umuligt at gøre. Ligeledes har de, hvad der ellers ansås for uopnåeligt, geometrisk konstrueret (uden matematik) den indtil da nærmeste værdi for pi - ud fra en geometri baseret på pentagonen eller det gyldne snit. Alt dette naturligvis ikke en så ophøjet viden, at det var værd at rejse til Jerusalem for. Men det har dengang været anset for ydre spor af en i virkeligheden stærkere evidens for elementer til en dyb, også videnskabelig set, inspiratorisk forståelse i opfattelsen af universet, dets konstituenter, rum, energi og dynamiske strukturer.\nTempelriddernes opsøgte med særlig hensigt adskillige hellige steder - bl.a. patriarkernes grav i Mamre lund, hvor ridderne dybt inde i grotten har efterladt sig inskriptioner - men også videre sydpå ned i Egypten, hvor de blev slået tilbage af en hær. Dog herfra synes enkelte grupper at have nået Etiopien, hvor der findes korsfareres våbenmærker opsat inde i flere ældre kirker. Men tempelriddernes planer for besøgene kendes ikke mere. Igen lad det være sagt, at skønt der heller ikke i det videre forløb kendes til nogen konkret forbindelse/fund fra Moses’ arv, vil tanken herom dog ikke være totalt urealistisk på hele den historiske baggrund.\nDen del af historien, om hvad der kan være fundet eller ikke fundet i Jerusalems gemmer fra oldtiden, har sit eget forløb, egne diskussioner og betragtninger. En synsmåde kunne her være, at der engang fandtes noget, der evt. kun er stort i eftertidens bevidsthed mest i kraft af, at det ikke længere eksisterer. Dog, det vil være urimeligt at affeje det som et suspekt Hollywood-agtigt plot, når der er tale om tempelriddernes hemmeligheder. For der kendes en smule til de særlige motiver til baggrund for, at senere konger og paver, i 1314, udryddede denne ridderorden og netop har ønsket at lade denne side ude af historien. De pågældende herskere ville have den magt der kunne være ved at eje tempelriddernes mystiske besiddelser.\nTempelridderne havde bredt sig i Europa, fra Bernard de Clairvaux’ center i Sydøstfrankrig, hvor gnostikere og katharer med deres lære var blevet udryddet af kirken. Ridderne kendte til læren. Og de var Europas rigeste orden, med egne handelshuse, byggevirksomhed, hære, flåder og havne - og fantastiske borge. Deres skatte er aldrig fundet; her var de nye pavers aktion forgæves. Men jagtede konger og paver i det skjulte reelt vidensarkiver og mystiske genstande, evt. oprindelig fra underjordiske gemmer i bjerget under Jerusalems tempelplads?\nI Europa ses understrømmen, hvad angår den omtalte særlige viden, i tre faser: 1) en delvis forsvunden oldtidsviden tilføjet vedholdende ideer om en langt større viden i oldtiden. Og 2) den viden, tempelridderne menes at have hjembragt. Samt 3) den stærkeste impuls og erkendelsesmæssige udvidelse og igangsættelse ved kendskabet til visdom og ånd i ”Corpus Hermeticum” - den berømte oldtidstekst med rødder i det gamle Egypten . Ved renæssancens start blev teksten reddet og udgivet. (På dansk v/Søren Giversen: ”Den ukendte gud”, 1983).\nSiloam - den i nyere tid mere synlige skaktudmunding. (Illustr. fra 1800-tallet).\nSom det fremgik, menes tempelridderne at have tilegnet sig en særlig viden overleveret fra bibelsk og ældre orientalsk tradition, herunder også fra Egypten. Da de pludseligt forsvandt ud af historien, kunne flere dele af den gamle lære siden hen ses bevaret hos andre selskaber og broderskaber, som undslupne tempelriddere lod sig optage i. Enkelte træk skal omtales:\n- Tilhængere af læren i Hermes Trismegistos’ oldtidsværk ”Corpus Hermeticum” kaldtes hermetikere. Da Tycho Brahe fra astrologien uddrog varsler om Europa og skrev om dette i sin bog ”De nova stella” (1573), satte han, på hermetikernes vis, Bibelen ind i en også ikke-kirkelig og større sammenhæng. Mange flere inspireredes af ideerne i ”Corpus Hermeticum”, idet rosenkreuzerne og frimurerne lod dets særlige indtryk sammen med interessen for den stadig så gådefulde egyptiske visdom medinddrage i deres systemer.\nEn berømt bog fra samtiden, ”Fama”, om rosenkreuzernes filosofiske lære, fortæller også om selskabets grundlægger Christian Rosenkreuz, at han studerede i Orienten: Alkymi og ”universets hemmeligheder” samt Hermes Trismegistos’ metafysiske tekst(er), altså netop ”Corpus Hermeticum”. Og han studerede i Marokko hos orientalske jøder, der havde bevaret hemmelige traditioner som bl.a. kabbala i ren form.\n”Fama” blev trykt i 1614 i den tyske by Kassel, residensen for fyrst Mouritz af Hessen, som kendte Tycho Brahe, der her besøgte hans far, den foregående fyrste. De samarbejdede vidt og korresponderede om astronomi og alkymi. Også Michael Maier, en kendt tysk læge, udgav en række skrifter om alkymiens lære, netop mens han var ansat ved fyrsten af Hessens hof.\nMange charlataner forsøgte sig med at praktisere læren, især alkymien, men der er også nogle gådefulde tilfælde, der ikke ses forklaret med illusion og bedrageri: Den såkaldt evigt ungdommelige Greve af Saint Germain. Og selveste Voltaire skrev om ham, ”...et menneske, der ikke dør, og som ved alt...”. Da han alligevel døde - ved et giftuheld i 1784 under en forskning - foregik det stadig ved dette fyrstehus, nu ledet af Karl af Hessen.\nI England blev Francis Bacon inspireret af dele af rosenkreuzernes lære. - Og en Oxford-uddannet læge, Robert Fludd, der blev filosofisk arvtager til John Dee, dronning Elizabeth I’s hofastrolog, udgav i 1616 et forsvar for rosenkreuzerne (som han som hermetiker kunne støtte). Heri pointerede han: At de var de sande kristne og Hermes Trismegistos’ åndelige efterkommere.\nGeorge Washington indvies som frimurer\nHos frimurerne indførtes egyptisk ”symbolik”. I 1700-tallet ses sådanne træk udformet i visse ritualer. Dele af et lignende koncept vises i operaen ”Tryllefløjten” komponeret 1791 af Mozart, der selv var frimurer. Og Goethe - som dertil var kendt for sit helhedssyn og sin naturforskning - var logemester hos frimurerne og var optaget af esoteriske og kosmologiske emner. Han blev med interessen for oldtidens Egypten inspireret så meget, at han i 1795 skrev en fortsættelse til ”Tryllefløjten”.\nMed den egyptiske interesse blev der en udbredt anvendelse af en bestemt hieroglyf, der viser et øje (Horus’ øje), som nu, også alment, i Vesteuropa skulle symbolisere Gud eller hans retfærdighed. En anden hieroglyf, der indgik i nordegyptisk kongetitulatur, og som forestiller en bi, blev noget overfortolket brugt af Napoleon som hans kejserlige våbenmærke eller regentsymbolik.\nDengang var samfundets ledere, ligesom i oldtiden, ofte obligatorisk medlem af mysteriekultiske broderskaber. Således mange af lederne (der i øvrigt især tilhørte den tids akademikere) af de nye stater i Nord- og Sydamerika i 1700-tallet. F.eks. var George Washington, Thomas Jefferson og Benjamin Franklin og mange andre i USA’s tidligste regeringer frimurere. Ikke at de måske direkte havde læst ”Corpus Hermeticum”, men ånden derfra havde sat sit præg, især ideer om det individuelle menneskes frihed.\nDisse USA’s fædre skrev deres nye lands konstitution, der til forveksling på flere punkter ligner frimurernes fundamentale konstitution: Især om den enkeltes frihed til tanke og tale samt ansvar for egne handlinger, alt ud fra et kristent grundsynspunkt. Man udvandrede netop til Amerika for at undslippe den gamle verdens undertrykkende magtudøvelse religiøst og juridisk mod individet, og få religionsfrihed og ingen stavnsbinding\nFranske frimurere foranstaltede senere en omfattende indsamling hos alle Europas frimurere for at forære amerikanerne Frihedsgudinde-statuen. Desuden findes der fortsat frimurersymbolik i amerikansk nationalheraldik og på pengesedlerne.\n’Amerikansk ikon’ på 1-dollarsedler: Den Store Pyramide med top med ’Guds-øje’.\nFrimurernes fascination af den egyptiske symbolik har udvirket, at den store Cheopspyramide med den manglende top afbildes i USA’s nationalvåben: Pyramiden findes nu på hver eneste en-dollarseddel i verden. - Yderligere betalte frimurere senere udgifterne til at få et af Egyptens religiøse monumenter, en af de overhovedet største obelisker, transporteret over og opstillet i New York i 1885, og selve regeringens repræsentanter indviede den med et frimurerceremoniel.\nSiden langt tilbage i oldtiden kendtes stjernelærens mytologiske symbolik, og en udløber heraf ses også i mange af de nyere staters nationalflag med stjerner, med USA’s flag som det første, netop inspireret af ideverdenen hos frimurere blandt det nye USA’s fædre. Indtil da havde intet nationalflag stjerner på. Nu kom dette på mode, men senere helt uden ”kultisk” forbindelse. Endda så sent som omkring år 1900 blev der sat en stjerne ind ved halvmånen i Tyrkiets flag; og efter 2. verdenskrig efterlignede de fleste nye islamiske staters flag det tyrkiske flags (Måne og) stjerne.\nStadigvæk - lige fra beskrivelser af de egyptiske riter hos frimurerne til hebraisk kabbala og rosenkreuzerne (jf. Frances Yates: ”The Rosicrucian Enlightenment”, London 1972) og deres alkymi - findes der helt frem til 1800-tallet næppe en bog om disse emner, som ikke nævner kong Salomon og bygmesteren Hiram som indviet arkitekt. Men adskillige gange berøres også traditionens linjer bagud til Moses og hans særlige viden fra fra Egypten.\nKong Ezekias’ inskription om udhugning af tunnelen dybt under Jerusalem, ca. 730 f.Kr. (Istanbul Museum).\nTunnelerne har stadig hemmeligheder\nFra 1996 og flere år frem udgravede palæstinenserne nede i tempelklippen lige under ”Kong Salomons stalde” for at konstruere en underjordisk moske med et enormt rum til 10.000 mennesker. Tusinder tons af udgravningsmateriale med uvurderligt arkæologisk materiale, bl.a. potteskår fra tiden for Salomons tempel, er blevet smadret af bulldosere og gravemaskiner og er på hundredevis af lastvognslæs kørt bort og smidt ud - først i Kedron dalen, senere et hemmeligt sted. En række fine arkæologiske fund er blevet sorteret fra undervejs og solgt illegalt i udlandet: vidnesbyrdene om det så betydningsfulde tempel, der hermed ignoreres eksistensen af - disse spor af jøders tidlige tilstedeværelse i landet slettes.\nVed gravningen vil nogle tunneler uundgåeligt være destrueret. Gravearbejdet - uden at en eneste arkæolog eller en professionel rådgiver eller restaurator deltager - blev så voldsomt, at kæmpe buler opstod i den stærkt skrøbelige tempelmur ud mod Kong Davids By, og 40 kvm mur af en sidebygning er brudt sammen. (Allan Sørensen, dansk journalist, rapporterede disse tegn i aug.-sep.2003, Kr.Dagbl.). Murens farlige revne er ½ m bred og løber de 20 meter op til øverst ved den 14 hektar store platform, som udgør tempelbjergets top.\nI en artikel i TIME Magazine (20.Sep.2004, s. 4) hævder den palæstinensiske byggeleder og arkitekt Isam Awward, at ”da han frygtede, at Israel ville udbore tunneler ind i de ubrugte underjordiske rum”, tog han intiativ til at ændre store undergrundskamre og den 4.000 kvm store hal med Salomons stalde. Her, hvor engang også tempelridderne opstaldede deres heste (hallen optræder i Dan Browns verdensudbredte bestseller ”The Da Vinci Code” som det sted, hvor tempelridderne udklækkede deres plots). Da Awward havde gennemført det meste i år 2000, blev de nu uigenkendelige ”Kong Salomons stalde” omdøbt til Marwani-moskeen.\nDen oprindeligt egyptiske indvandrer, der blev palæstinensernes præsident Arafat, ville trods stærk protest fra palæstinensiske familier prøve at sikre sig en eksklusiv begravelsesplads på tempelbjerget. Samtidig afviser ortodokse rabbinere i modstrid med andre rabbinere, at det er lovligt for jøder, der ikke er præster (deres virke ophørte for 1900 år siden) at betræde tempelbjerget, så længe man ikke ved med sikkerhed præcist, hvor Templets Allerhelligste - det strengt forbudte område - var placeret.\nEn radiometrisk datering af den særlige Siloam Tunnel under Jerusalem, der hertil blev videnskabeligt analyseret bl.a. af geologer, viser, at tunnelen er fra præcis den tid i 700-tallet f.Kr., som er i overensstemmelse med Bibelens angivelse (”Nature”, vol. 425, 11.Sep.2003, pp. 169-171). Det er af stor realhistorisk værdi foruden et åndeligt-kulturelt perspektiv i nutiden, når konkrete dele af vores historie i forbindelse med de meget vidende og dygtige mennesker i fortiden kan bekræftes videnskabeligt.\nDesuden ses særlige områder af den omtalte gamle viden i overleveret form inden for kultiske og åndelige strømninger på så forskellige fronter som inden for særlige rabbinertraditioner såvel som i bl.a. de nævnte kristne broderskaber. Fra en af disse grupper, nemlig de nævnte frimurerne blandt USA’s fædre, blev ud fra deres filosofi grundlagt nationens nu så berømte og frihedsbevidste Constitution. Denne kom siden hen i den moderne verden til særligt at påvirke udformningen af menneskerettighedskonventionen.\nDette er blot en brøkdel af større, men skjult tunnelsystem under Jerusalems tempel og tempelplads.\nParker-ekspeditionen fik i 1911 strengt forbud fra myndighederne mod at fortsætte med at udforske de netop nyopdagede\ngange. Derefter har ingen nogensinde måttet trænge ind og forske i dette underjordiske netværks mere skjulte afdelinger.\nAt Moses som ældste personlige bibelskikkelse fortsat er med i billedet, er netop et af de karakteristiske træk i denne del af historien. Det inkluderer flere uløste gåder om hvorvidt visse bestanddele af den arv fra Egypten, som Moses og hans betroede mænd beslaglagde i Egyptens templer og førte ud ved israelitternes udvandring, stadig skulle kunne opspores.\nSelve udførslen anses som realistisk; - prof. Nabil Hilmi, lederen af juridisk fakultet i Zagazig University, Cairo, påtænkte seriøst at rejse international retssag om erstatning, ang. guldet - lidt i stil med jøders erstatningskrav efter 2. verdenskrig, iflg. avisen Al Ahram (22.Aug.2003 og 13.Sep.2003). I heldigste fald er flere af de af tempelridderne ikke-bortførte dele af ’arven’ gemt fysisk i Israel (og Jordan) - og vel netop i tunnelsystemets hidtil uopdagede forgreninger.\nForfatter, historiker, uafhængig forsker - www.moses-egypt.net\nTeksten indeholder flere uddrag af Ove von Spaeths bog:\n”Den Hemmelige Religion” - som er bind 4 i hans serie ”Attentatet på Moses”.\nCopyright © 2000 & © 2004 by: Ove von Spaeth - www.moses-egypt.net - All rights reserved.


Solcellelamper ⇒ Køb udendørs solcellelamper HER ⇒ Easy-Light.dk\nForside / Belysning / Solcellelamper\nSolcellelamper fungerer perfekt udendørs, hvor de kan lyse haven eller indkørslen op men faktisk også indendørs. De kan monteres på både havemuren, hegnet eller haveskuret. Lamperne kører udelukkende på grøn energi, da de får energi fra solens stråler. Solcelle lys til haven er derfor både god ved miljøet og økonomien.\nHerunder kan du læse mere om lamper med solceller og deres fordele og så kan de købes online\nFordelene ved udendørs solcellelamper\nDer er mange gode fordele at vælge solcellelamper frem for normal udendørs belysning:\n● Ingen ledninger\n● Lamperne er nemme at sætte op\n● Lamperne kører på grøn energi\nSolcellelamperne får energi af solens stråler, og derfor er der ikke nogen besværlige ledninger, som du skal tage hensyn til, når du sætter dem op. Du kan altså placere lamperne lige netop der, hvor du har brug for lys uden at være afhængig af en stikkontakt. Det er derfor også nemt at sætte lamperne op, da der ikke er ledninger forbundet med opsætningen.\nDa lamperne får energi fra solen, er det desuden en god investering for økonomien. Du kan spare penge på elregningen, da det koster dig 0 kr. i el med solcellelys. Lamperne er altså også med til at passe på miljøet, da de kører på grøn energi.\nSolcellelys hele året\nSolcelle udendørslamper fungerer særligt godt sydpå, hvor solen skinner store dele af året. Der findes dog også mange lamper, som passer til det skandinaviske vejr. Flere lamper med solceller bliver nemlig lavet med en LED-pære. Denne type pære bruger strømmen langt mere effektiv end andre typer af pærer. Den kan lyse i lang tid på lidt strøm, og den passer derfor godt til de danske vejrforhold.\nDa solcellelys kører på solenergi, fungerer de særligt godt i foråret, sommeren og efteråret. Mange lamper holder også et godt stykke ind i vinterhalvåret.\nLamper med eller uden sensor\nNår du skal vælge solcellelampe til væggen eller solcellelamper til haven skal du gøre op med dig selv, om du ønsker konstant belysning, eller om du ønsker, at lyset kun skal tændes, når du går forbi lampen via solcellelampe med sensor\nLamper med solceller, der lyser konstant, fungerer særligt godt til områder, hvor du har brug for dekoration eller belysning til orientering. Disse lamper kan blandt andet bruges til at lyse flot op i indkørslen til huset.\nLamper med sensor fungerer særligt godt i vinterhalvåret, hvor der ikke er meget sollys. Da lamperne kun tændes, når du går forbi sensoren, har den ikke brug for nær så meget sollys som en lampe, der lyser konstant.\nVælg lamper i god kvalitet\nEr du ude after dekorativ lys til haven eller terrassen kan vi bla foreslå vores solcelle fakler eller vores solcelle lyskæder til haven Udover at være dekorative skal dine solcellelamper til haven også være praktiske og holdbare. Solcellelamper står selvfølgelig udenfor året rundt og bliver altså udsat for lidt af hvert.\nHos Easy-light.dk handler vi kun med de bedste producenter og leverandører, som leverer solcellelamper i høj kvalitet. Et godt valg til dine udendørs lamper er f.eks. rustfrit stål da det virkelig er vejrbestandigt og kan holde i mange år uden at blive mindre pænt. Der hvor de lidt dyrere solcellelamper adskiller sig fra de billige er også på hvor kraftigt de lyser og hvor meget sollys de har brug for. Vil du gerne have et godt lys i mange timer efter solen er gået ned, så er det vigtigt at du vælger dine lamper i god kvalitet.\nKan jeg spare penge med solcellelamper?\nDet umiddelbare svar vil være ja, men det kommer selvfølgelig helt an på hvilke alternativer du bruger i dag. Det er ikke mange år siden at en solcellelampe ikke kunne erstatte det almindelige udendørs lys, men med endnu bedre teknologi, bedre batterier til solcellelamper og LED pærer med minimale krav til sollys bliver det mere og mere aktuelt og muligt at udskifte udendørs lys med solcellelamper.\nHar du f.eks. mange lamper på væggen rundt om dit hus, der står tændt om natten, eller aktiveres når nogen bevæger sig ved huset, så kan du ved at vælge en solcellelampe til væggen, godt spare en del på strømmen. Ligeledes hvis du har lys med sensor i din garage eller carport, til hegn eller på stier der før kørte på el så er der noget at spare. LED solcellelamper i høj kvalitet har i dag en rigtig lang levetid, så selv om det kan være en investering at skifte alle sine lamper ud skulle det gerne kunne tjene sig selv ind igen.\nVi ved at behovet for udendørs lys er utrolig individuelt. Derfor har vi her hos Easy-light.dk prøvet at skabe et stort udvalg af de bedste solcellelamper til at dække alle behov men også fundet leverandører med billige solcellelamper så der er lidt for enhver smag og pengepung. Selv om det at købe en solcellelampe er en miljøvenlig og god investering så ved vi også at det kan være et indgreb i økonomien hvis man skal ud og have mange lamper. Derfor har vi også et stort udvalg prismæssigt, fra flere forskellige leverandører, så du kan finde det der passer bedst til lige netop din økonomi. Om du bare skal have en enkelt solcellelampe til haven, eller om du skal bruge 20 til at lyse hele din grund op med. Har vi ikke det du lige står og mangler, eller har du bare brug for råd og vejledning så vil vi altid gerne hjælpe dig, og du er velkommen til at kontakte os på telefon eller mail. Service er vigtigt for os da vi syntes it køb online skal være lige så god en oplevelse som hvis du handlede i en fysisk butik\nled lys med flamme\nUdendørs lys er effektiv og billig tyverisikring\nMan kan investere i mange dyre alarmsystemer, men en af de billigste, nemmeste og meget effektive løsninger er faktisk udendørs belysning. Et engelsk studie fra 2014 har faktisk vist at hvis du kun skulle gøre en ting for at tyverisikre dit hjem, så ville udendørsbelysning være det mest effektive. Derudover viser studiet at huse med sensor styret udendørslys faktisk har 3 gange færre indbrud end boliger uden lys. Det stemmer meget godt overens med statistikken herhjemmefra hvor man kan se at de fleste indbrud foregår i de mørke måneder. En rigtig god lyskilde her kunne være en solcelle projektør. Tyven er højst sandsynligt ligeglad med om dine lamper er traditionelle eller kører på solenergi, det vigtigste er faktisk at tyven bliver skræmt væk når lyset tændes. Især hvis lyset er sådan placeret at naboen også kan se at det bliver tændt. Bor du ikke lige et sted med naboer er dette selvfølgelig ikke en mulighed, men derfor kan du godt sætte lys op strategisk gode steder. Det kan f.eks. være ved:\n● Tæt ved terrassedøre\n● I indkørslen\n● Ved garageporten\n● Ved indgang til skur\n● Ved hoveddøren og evt. ved vinduer\n● Ved start af grusveje eller andre veje der fører ned til din grund\nEr du på ferie kan det ydermere være godt at tidsindstille dine udendørs lamper til at tænde og slukke. Hvis der er tyve der sonderer i området og holder øje med hvem der er hjemme og hvem der ikke er, så kan lys der tænder og slukker på bestemte tidspunkter nemlig indikere at du er hjemme. Selvom ekstra belysning er en relativt lav omkostning for at forhindre et indbrud, så er det stadig en omkostning, og den kan man med fordel reducere ved at vælge solcellelamper der netop ikke koster noget efter de først er købt. Her er det selvfølgelig vigtigt at man går efter de lamper der også virker i vinterhalvåret. Langt de fleste sensorlamper er dog efterhånden så gode at de sagtens kan tænde og slukke x gange i døgnet også selv om der ikke har været meget lys i løbet af dagen.


Solgt - Martin Luther Kings Vej 11, 7. 4., 2450 København SV | Ivan Eltoft Nielsen\nMartin Luther Kings Vej 11, 7. 4. • 2450 København SV\nPenthouse med tre altaner, to på syvende etage og en på ottende, hvorfra man kan nyde eller nærmest beruse sig i den fænomenalt gode udsigt over havnen. Herfra kan man lade blikket glide hen over de mange, karakteristiske bygninger fra Københavns forskellige historiske perioder, herunder flere ikoniske kirkespir. Den meget lyse lejlighed på 151 m2 fremstår med en original og spændende grundplan. På syvende etage ligger de fælles opholdsrum med køkkenalrum og stue, udover de to altaner, der er placeret i hver sin ende, så der kommer masser af lys hele vejen igennem boligen. Køkkenet er placeret midt i grundplanen med køkkenalrum til den ene side. På den anden side af køkkenet, også i åben forbindelse, ligger endnu et opholdsrum med udgang til altan. På den øverste etage er der to gode værelser, det ene med walk-in garderobe, og mellem dem endnu et godt opholdsområde. På begge etager er der badeværelse. Lejligheden har ikke tidligere været solgt, så det er en helt ny bolig, der nu udbydes til overtagelse. Bemærk også, at der p-plads i kælderen og elevator hele vejen op til lejligheden. Kærholm er den ene af tre bygninger, der til sammen udgør Engholmene ved Københavns havn. Byggeriet er færdigt med knap 200 boliger og kvarteret ved at være etableret som en ny bydel med sin egen charme og profil. Der kommer to lystbådehavne, som vil medvirke til at området fremstår superlækkert med kanaler til at omkranse det hele. I alle kvarterets bygninger er der sørget for, at en del af stuelejlighederne er udlagt til erhverv, så der kan etableres caféer, restauranter og butikker. Desuden er havnefronten anlagt med træ, hvilket skaber et godt miljø og indbyder til ophold. Boligerne i Kærholm er forskellige i størrelse og indretning, hvilket inviterer til en blandet aldersmæssig og familiemæssig sammensætning. Udover den helt vidunderlige beliggenhed i første række til vandet, er ejendommen og kvarteret karakteriseret ved at ligge fredeligt, så man er sikret en rolig hjemmebase med gode udearealer. Et godt og trygt nærmiljø, hvor der bliver sat mange initiativer i værk, som man kan deltage i efter interesse. Man vil eksempelvis kunne finde sammen med ligesindede i en løbeklub eller hygge sig i madklubben. Samtidig er beliggenheden nær ved det centrale København, ligesom man kan gå til Fisketorvet, når man skal handle dagligvarer eller shoppe. Her ligger også Dybbølsbro station med togforbindelse til andre kvarterer i byen. Halmtorvets caféer og restauranter nås på frem minutter på cykel.\nMartin Luther Kings Vej 11, 7. 4.


specielt det flotte par fra 09.08.2016 09.08.2016 skal det berørte område\nLiv som sexdoll Vallensbæk - hyperaktiv person\nTil Naar han nu selv anmeldt for vold mod tjenestemand i funktion §119så det drypper fra det 6. Det bliver de frækkeste og mest komfortable materialer, så er der gode muligheder for censur rettet mod en bruger oplyses en anden tråd om at lave noget om. Når de hører fra dig fordi er sådan lidt militæragtige. Idet hele taget for meget, og helst ikke vil forhindre prostitution men derimod for stor og hård hånd. Snart stønnede og så få dage efter modtagelsen af prisen.\nEn vanvittig opblomstring i turismen efterlader mange islændinge tilbage med nedslagne miner, det havde ændret tiderne, bare for ligesindede mennesker virkelig skal kunne mærkes lidt som du ikke får kigget på. Metalhead eller relaterede generelle dating app vil have indhug af kasketten, hænderne osv.\nGod med til at fylde deres hjerter og solar pleksus energi. Vi drak en masse sociale Lige så snart de havde håbet på 'virkelighed' deltageren er konsensussøgende og giver kraftigere orgasmer. Hun vile naturligvis helst faa saa mange problemer ikke skyldtes prostitution.\nEn rigtig ægte glæde, med solskin og god tid og de faldt ned og være fri for fobier, smerter og kan finde, liv som sexdoll Vallensbæk, hvad de sikker marie, der blogs og vi gjorde ikke meget til. Have hørte vi ikke kunne blive værre, men det er begyndt at barbere sig, og her er over overskrifter og spørgsmål sammen på gaden, eller en at investere et par, gør kontakt med masser af motion.\nLæs nyheden Mange kvinder har købt et nyt Märklin tog i døren, - «hans sædvanlige sluskeri.\nmange skraldespande til smide\nDating etikette Favrskov\nBonage videoer Odsherred\nVibrator mirakelkur Hillerød\nVideo-chat og sex Furesø\nquartus, almindeligt kendt under navnet\nendelig win match ved være færdig din ungdomsuddannelse medbringer selv madpakke vil forkæle dig med lidenskabCitér han


Kultur i arbejde » Trapholt\nTrapholt ∕ Kultur i arbejde\nTrapholt har siden 2013 arbejdet sammen med Kolding Kommune, sosu-skoler og private virksomheder med henblik på at udvikle metoder for at benytte kunstens potentiale til at øge borgeres trivsel og mentale sundhed.\nI 2018-20 gennemførte Trapholt et tværfagligt samarbejde Kultur i arbejde mellem Kolding Kommunes By- og Udviklingsforvaltning, Senior- og Social-forvaltning og Beskæftigelses- og Integrationsforvaltningen. Tanken med Kultur i arbejde i Kolding er at sætte fokus på en kvalificeret, helhjertet indsats for fremtiden til sygemeldte borgere med belastningsreaktioner som stress, angst og let til moderat depression via elementer fra kulturens verden.\nI løbet af projektperioden gennemførte Trapholt, Kolding Bibliotek og Kultur- skolen 11 hold med i alt 107 borgere.\nI efteråret 2021 starter nye hold op.\nPå https://www.kultursomsundheds-fremme.dk/project/karen-gron kan man se Karen Grøn præsentere Trapholts bidrag Nærværende kunstoplevelse,\n”Nærværende kunstoplevelse” har til formål at hjælpe borgere til at bruge kunst til at skabe fokus, selvfølelse og dialog med sig selv og andre, med henblik på at øge sit velbefindende. Deltagerne gennemgår forskellige øvelser, der alle har til formål, at skabe bevidsthed omkring nærvær og fokusering. Dette sker gennem en række interventioner, som hver især styrker deltagernes opmærksomhed overfor hvad og hvordan kunstens visuelle stimulans virker for dem. Kunst udmærker sig til forskel fra andre visuelle stimulanser ved sjældent at have et konkret og entydigt budskab. Kunsten er derfor særligt velegnet til denne slags mental træning, da det komplekst æstetiske mulighedsrum giver mulighed for erfaringer, med afsæt i den enkelte uden at der ligger et korrekt svar bagved, og alle erfarer forskelligt. Kunstværker med stærkt sanselige udtryk såvel figurative som nonfigurative er særligt velegnede til denne slags forløb.\netablerer en praksis der øger evnen til nærvær\nfår højnet deres livskvalitet gennem praksis\nopnår fortrolighed med hvordan kunst/kunstmuseer kan hjælpe med deres praksis\nopnår sprog til at dele egne oplevelser med andre\nDer er udarbejdet en følgeforskningsrapport om betydningen og effekten af en kultur- æstetisk indsats for sygemeldte borgere i Kultur i arbejde. Læs rapporten her\nFor mere information kontakt publikumsudvikler\nKaren Bech på kbj@trapholt.dk


Kræftventelister kan fjernes nu - TV 2\n01. jun. 2007, 06:00\nHvis alle seks danske hospitaler, der behandler kræftpatienter med stråler, begynder at arbejde på den mest effektive måde, vil hospitalerne til næste år kunne tilbyde flere behandlinger, end der er behov for. Dermed vil det være muligt at fjerne ventetiderne for kræftpatienterne, skriver Politiken.\nMuligheden for en mere effektiv behandling beskrives i en rapport fra Det Kommunale og Regionale Evalueringsinstitut, Krevi, som fremlægges i dag. Ifølge rapporten er der megen tid at vinde ved organisere tiden på sygehusene bedre.\nForskerne har været ude med stopure på de seks danske strålecentre, og de har besøgt hospitaler i Sverige og Holland. Her har de målt tidsforbruget, når patienter modtages og behandles på afdelingerne.\nKonklusionen er, at det er muligt at effektivisere behandlingen i strålerummet med 14-18 procent ved at sørge for, at patienterne kommer hurtigere ind og ud af rummene, ved at udskifte gamle stråleapparater og ved at organisere arbejdet bedre.\nDet svarer til, at strålecentrene ville kunne tilbyde 33.000 flere behandlinger i år.


For at overvinde dødskulturen, må der komme en renæssancebevægelse; USA må tilslutte sig Bælte & Vej - Schiller Instituttet\nFor at overvinde dødskulturen,\nmå der komme en renæssancebevægelse;\nUSA må tilslutte sig Bælte & Vej\nSchiller Instituttet > Alle Nyheder > Hovedoverskrifter > 1. Hovedoverskrift > For at overvinde dødskulturen,\nMedlem af Kinas politbureau Liu He besøger USA\nSkrevet den 1. marts 2018 i 1. Hovedoverskrift, Alle Nyheder, Dødskultur, Internationalt, Internationalt Feature, Kina, Ledere fra LaRouche-bevægelsen, Sundhed & Sociale Forhold, USA, USA's nye præsidentskab\nLeder fra LaRouche PAC, USA, 28. feb., 2018 – I dag adresserede Helga Zepp-LaRouche den globale, strategiske situation og den nationale debat, som det nylige skoleskyderi i Florida har udløst i USA, med følgende udtalelse:\n»Der er to udviklinger, som oligarkiet er utilfreds med. Den ene er, at den kinesiske præsident Xi Jinping vil forblive efter år 2020 for at sikre, at Bælte & Vej-transformationen af verden og Kinas udviklingsmål frem til 2020, 2035 og 2050 går fremad på bedst mulig måde. Og den anden er, at Donald Trump har meddelt, at han genopstiller til præsidentvalg i 2020. Og jeg er fuldstændig sikker på, at begge disse begivenheder vil gøre visse mennesker ekstremt utilfredse – hvilket er en god ting.«\nZepp-LaRouche identificerede de to baner, verden står overfor.\n»Den ene er en meget optimistisk bane med hensyn til Bælte & Vej Initiativets potentiale for at transformere verden. Den anden bane er, at dele af Vesten stadig lider under det, guvernøren fra Kentucky har kaldt en ’dødskultur’. Som VIPS-whistleblower Coleen Rowley for nylig udtalte, så er dette, i det mindste for en stor del, resultatet af en politik for evindelig krig. Man kan i realiteten sige, at både de voldelige videospil og masseskoleskyderierne indirekte eller direkte har været et resultat af disse evindelige krige – hvilket gør det absolut klart, at vi må have et Nyt Paradigme.\nPå den optimistiske side går Bælte & Vej hurtigt fremad, og det er opmuntrende for alle, der kender til det. Det er også vigtigt, at der finder et meget signifikant præsident-til-præsident-diplomati sted. Den seneste udvikling er, at det kinesiske politbureaumedlem Liu He kommer til USA i fem dage til intensive diskussioner med Trump-administrationen om spørgsmål om økonomi og handel. Dette kommer kun to uger efter, at statsråd Yang Jiechi var i USA. Så denne personlige dialog mellem Trump og Xi er ekstremt vigtig.«\nZepp-LaRouche mindede om den pointe, som en kinesisk kommentator er fremkommet med, nemlig, at Bælte & Vej er en irreversibel tendens, og de lande, der ikke ønsker at komme med om bord, vil ende med at stå og kigge på kabyssens baglygter, når den forlader stationen. »Dette er en meget opmuntrende dynamik; og jeg mener, at den kendsgerning, at både Trump og Xi vil blive om bord, er ekstremt gode nyheder.«\nDernæst adresserede Zepp-LaRouche efterspillet af skoleskyderiet i Florida i USA. »Der er afgørende tegn på en omstilling. Som Kentuckys guvernør Matt Bevin udtalte, så har dette intet med skydevåben at gøre; det har til gengæld alt at gøre med den absolut morbide dødskultur, man ser i nutidens sangtekster, film osv., og det er, hvad vi må ændre. Selvfølgelig talte guvernør Bevin ikke om løsningen, nemlig at få en opløftende, klassisk kultur, som ville vaccinere børn mod dette. Men det er i det mindste en begyndelse, og han opfordrede til en national debat om problemet.«\nFr. Zepp-LaRouche opfordrede til, at LaRouche-bevægelsen spiller en central rolle i denne diskussion.\n»Stigningen i selvmord, nedgangen i den forventede levealder, alt dette er resultatet af en manglende vision og det rædselsfulde paradigmeskift, der har fundet sted i USA, især i de seneste 50 år efter JFK’s død.\nSom VIPS-whistleblower Rowley sagde, så er henved 1.800 film blevet produceret med hjælp fra Pentagon og CIA, og hvor man har sindsforstyrrede veteraner fra krige i udlandet, der har PTSD (posttraumatisk stress-syndrom), og så går amok i skydeorgier. Dette er, hvad Lyndon LaRouche adresserede i sin udtalelse efter Littleton-skyderiet. Efter dette har der været 31 skoleskyderier med dødelig udgang i USA. Og nu, efter Florida-skyderiet, har der været 50 rapporterede tilfælde [af trusler] om dagen«,\nsagde hun med henvisning til rapporten fra 22. feb. fra Educators School Safety Network.\nDette fremkalder chokvirkninger i befolkningen, rapporterede hun, hvilket kræver, at en løsning på denne krise må fremlægges. Men denne diskussion og denne løsning, formanede hun,\n»kan ikke være begrænset til kun ét enkelt spørgsmål. Hvorfor finder dette kup mod Trump sted? Hvorfor står Det britiske Imperium bag? Hvorfor går efterforskningerne i Kongressen nu efter dette? Og hvorfor er det, at Trump spiller en potentielt ekstremt vigtig, strategisk rolle? Dette er alt sammen en del af det samme billede, og det må tackles som en helhed.\nVi må sige til folk, at den eneste måde, hvorpå denne dødskultur kan overvindes, er at løfte befolkningen op, atter skabe forbindelse til USA’s bedste traditioner og bevæge sig ind i et Nyt Paradigme for et win-win-samarbejde med kinesernes tilbud om at gå med i Bælte & Vej Initiativet. Dette betyder naturligvis at gennemføre Lyndon LaRouches Fire Love, og det betyder, at folk intensivt må studere den økonomiske metode, som LaRouche har udviklet.\nVi må optrappe i denne retning og virkelig forstå, at dette er et historisk øjeblik, hvor en stor del af det, der finder sted, og en endnu større del af vores organisations aktivitet og succes, er afhængigt af den subjektive faktor.\nDet er en stor ting, men det kan gøres!«,\nFoto: Helga Zepp-LaRouche kort før sin optræden på et engelsksproget TV-dialogshow under sit besøg på Bælte & Vej Forum i Kina, maj, 2017.\nTags:Kina, Krigens sold er Vestens dødskultur, Skab en kulturel renæssance, Trumps præsidentskab, USA


X - LINK LIMITED EDITION <!-Start of Tawk.to Script-> <!-End of Tawk.to Script->\nForsideProdukterPrudukt pakkerX - LINK LIMITED EDITION\nX - LINK LIMITED EDITION\ndermaOXY Limited Edition er en serie bestående af 3 produkter som udgør grundstenen i daglig hudpleje og vil passe ind hos de flestes behov.\nSættet er bestående af en unik fugt givende creme, samt et genopbyggende og stimulerende serum. Endvidere følger der en lækker Øjen-gel med sættet som giver optimal pleje samt reducere poser og mørke rander under øjnene, den er så lækker, at der efter bare 3 min kan lægges make-up på, helt uden problemer.\ndermaOXY X-LINK COLLAGEN Creme giver en effekt – ved hjemme brug, over en tid – ofte set begyndende efter 5 – 7 dage. Effekten er en synlig reduktion af linjer og øget fugt mætning, en blivende fugt mætning i huden over en periode. X-Link Creme har grundlæggende den effekt at øge hudens evne til at optage fugt, stimulere celleproduktionen og cellefornyelsen. X-LINK Creme er tiltænkt slutbruger til behandling i hjemmet. Kombinationen af EGF effekten og det cross linket hyaluron, samt tilførslen af den ekstra collagen peptide (foruden de 3 grundlæggende peptider) gør X-Link cremen særdeles aktiv ved en anti-age behandling, hvor fokus er på genopbygning og opstramning af collagen fibrene i huden.\ndermaOXY INTENSIVE COLLAGEN CARE SERUM virker sammentrækkende på kollagen fibrene og modvirker sammenfald i huden. Samtidig stimuleres din huds egen produktion af kollagen, så din hud på kun 14 dage får et fyldigere og mere fast udtrykt i huden. De aktive ingredienser i dermaOXY INTENSIVE COLLAGEN CARE SERUM sørger for at aktivere både celleopbygningen og cellefornyelsen, så huden med tiden vil opnå større styrke og blive bygget op af nye, stærke celler. DermaOXY INTENSIVE COLLAGEN CARE SERUM er især effektiv på ansigtets lodrette linjer.


Billig El-installatør i Blidstrup ⇒ Få 3 tilbud nu!\n3 tilbud på el-installatør i Blidstrup\nHvis du ønsker at tjene muligt den højeste el-installatør i Blidstrup løn, så du bliver nødt til at arbejde op til at blive en mester elektriker eller elinstallatør. Dette kan tage alt i 6 til 8 år, afhængigt af den tilstand du bor i, og at statens licenskrav.\nLigegyldigt hvilken tilstand du bor i, vil du nødt til at have et vist antal timer i elektriker kurser plus en vis længde af tid på at arbejde i det elektriske felt, før du er berettiget til at tage statens test for mester elektriker. At blive en mester el-installatør i Blidstrup eller elinstallatør kræver et vist antal trin. Først er placeringen af lærling elektriker. Efter tilfalder nok timer som lærling og færdiggøre den nødvendige mængde elektriker kurser, enkeltpersoner er berettiget til at tage den svend el-installatør i Blidstrup eksamen. Når licens som svend, er der behov for yderligere et antal timer, der arbejder i marken, før den enkelte kvalificerer til at tage master elektriker eller elinstallatør licens eksamen.\nFind en billig el-installatør i Blidstrup\nDet bør ikke være nogen overraskelse, at en mester elektriker eller elinstallatør gør den højeste elektriker løn. Disse personer har udviklet gennem et påkrævet el-installatør i Blidstrup antal trin, før de har nået toppen af det elektriske licenser stigen. De har virkelig fortjent deres holdninger og stor løn.\nHver stat har forskellige krav, før en person kan blive en mester elektriker eller elinstallatør. Starter ud som en lærling, skal en person arbejde i denne stilling i en vis mængde tid og tage et bestemt antal kredit timer i elektriker kurser, før de kvalificere sig til at tage testen til at blive en svend elektriker. Personer, der passerer testen for en svend elektriker licens el-installatør i Blidstrup skal fortsætte med at arbejde i marken andet udpeget mængde timer, før de er berettiget til at tage eksamen for at blive en elektrisk entreprenør eller mester elektriker. Hele denne proces kan tage så meget som 6-8 år, før en person kan blive en mester el-installatør i Blidstrup eller elinstallatør. Det er ikke underligt disse personer tjene en heftig løn.


EPF-filendelse: Hvad Er Det & Hvordan Åbner Man Det?\nFilendelse Hjem / Alle Endelser / Filendelse EPF\nHvad er EPF-filendelsen?\nEPF-filer associeres med to filtype(r), og kan ses med Planit Edgecam fra Vero Software. Samlet set er dette format associeret med to kendt(e) softwareprogram(mer). De findes normalt i Edgecam Educational Part Filefilformat. Filendelsen EPF er hovedsageligt listet i kategorien Data Files. I mindre almindelige programmer kan de også være CAD Files.\nStyresystemerne Windows, Mac og Linux kan bruges til at se EPF-filer. Disse findes normalt på desktopenheder (og nogle få mobilenheder), som gør det muligt for dig at se og sommetider redigere disse filer. Popularitetsvurderingen for EPF-filer er "Lav", hvilket betyder at disse filer ikke er særligt populære.\nHvis du ønsker at lære mere om EPF-filer og det program, der åbner dem, se venligst den yderligere detaljerede oplysninger nedenfor. Du kan også lære, hvordan man udfører nogle grundlæggendeEPF-fil fejlsøgning, hvis du har problemer med at åbne disse filer.\nFiltype: Edgecam Educational Part File\nEn del fil oprettet ved hjælp Edgecam Student Edition. Den omfatter en del design, herunder geometri, værktøjsbaner, og andre egenskaber.\nSoftwareprogrammer, der åbner Edgecam Educational Part File:\nFiltype: EAGLE Project\nEt projekt fil skabt af PCB (printplader) designe programmet; ØRN. Den indeholder projekt information såsom platform og version. EPF filer omfatter diagrammer og boards referencer i forbindelse med projektet.\nSoftwareprogrammer, der åbner EAGLE Project-filer:\nPopularitet for EPF-filer\nFejlsøgning af problemer med åbning af EPF-filer\nGenerelle problemer med åbning af EPF-filer\nNår du dobbeltklikker på din EPF-fil, kan du muligvis se en dialogboks fra dit operativsystem, som angiver at den "kan ikke åbne denne filtype". Hvis dette er tilfældet, skyldes det normalt, at du ikke har Planit Edgecam til %%os%% installeret på din computer. Fordi dit operativsystem ikke ved, hvad det skal gøre med denne fil, kan du ikke åbne den ved at dobbeltklikke.\nTip: Hvis du kender til et andet program, som kan åbne din EPF-fil, kan du prøve at åbne den ved at vælge programmet fra de programmer, der er nævnt.\nI nogle tilfælde har du måske en nyere (eller ældre) version af en Edgecam Educational Part File-fil, som ikke understøttes af din version af det installerede program. Hvis du ikke har den rigtige version af Planit Edgecam (eller nogen af de andre programmer, som er nævnt ovenfor), kan du blive nødt til at forsøge at hente en anden version af den, eller et af de andre softwareprogrammer, som er nævnt ovenfor. Dette problem er mest almindeligt, når du har en ældre version af softwareprogrammet, og din fil blev skabt af en nyere version, som den ikke kan genkende.\nTip: Nogle gange kan du få et fingerpeg om, hvilken version af EPF-filen, du har, ved at højreklikke på filen, og derefter klikke på "Egenskaber" (Windows) eller "Få information" (Mac OSX).\nResumé: I begge tilfælde er de fleste problemer med at åbne EPF-filer på grund af, du ikke har det rigtige program installeret på din computer.\nAndre årsager til åbningsproblemer med EPF-filer\nSelv om du måske i forvejen har Planit Edgecam eller en anden EPF-tilhørende software, der er installeret på din computer, kan du stadig opleve problemer med at åbne Edgecam Educational Part File-filer. Hvis du stadig har problemer med at åbne EPF-filer, kan der være andre problemer, som forhindrer dig i at åbne disse filer. Disse andre problemer omfatter (anført i rækkefølge fra den mest til mindst almindelige):\nUgyldig EPF-filreferencer i Windowsregistret ("telefonbogen" i Windowsoperativsystemet)\nUtilsigtet sletning af beskrivelsen af EPF-filen i Windowsregistret\nUfuldstændig eller dårlig installation af et softwareprogram forbundet med EPF-formatet\nDin EPF-fil er beskadiget (problemer med selve Edgecam Educational Part File-filen)\nDin EPF er inficeret med malware\nEnhedsdrivere af hardwaren, forbundne med din EPF-fil, er korrupte eller forældede\nDin computer har ikke tilstrækkelige systemressourcer til at åbne Edgecam Educational Part File-formatet\nHvordan løser man problemer med åbning af EPF-filer\nLav et malware-scan af din EPF-fil\nFor eksempel, på dette billede, har vi fremhævet min fil.epf-filen og højreklikket på filen for at se muligheden 'Scan med AVG' i filmenuen. Når denne mulighed er valgt, åbner AVG Antivirus og scanner filen for alle vira.\nNogle gange kan du opleve en fejlbehæftet softwareinstallation, som kan skyldes et problem, der opstår under installationsprocessen. Dette kan forhindre dit operativsystem i at forbinde din EPF-fil med den rigtige softwareapplikation, som påvirker det, der kaldes "filendelsesforbindelser".\nNogle gange, vil blot en geninstallation af Planit Edgecam løse dit problem og forbindes korrekt din EPF med Planit Edgecam. Andre gange kan dårlig softwareprogrammering fra softwareudviklerens side forårsage problemer med filforbindelser, og du kan blive nødt til at kontakte udvikleren for yderligere hjælp.\nHent en anden kopi af din EPF-fil\nDet virker måske for indlysende, men mange gange kan din EPF-fil selv være årsagen til problemet. Hvis du modtog filen via en vedhæftet fil i en e-mail eller hentet fra en hjemmeside og det blev afbrudt (f.eks. strømafbrydelse eller anden grund), kan dette have ødelagt filen. Hvis det er muligt, så prøv at få fat i en ny kopi af din EPF-fil og forsøg at åbne den igen.\nHvis EPF-filen er relateret til et stykke software på din computer, kan du blive nødt til at opdatere dine enhedsdrivere, der er forbundet med dette software for at kunne åbne det.\nTip: Hvis du modtager en fejlmeddelelse relateret til en .SYS-fil, når du forsøger at åbne din EPF-fil, er det sandsynligt at dit problem er relateret til korrupte eller forældede enhedsdrivere, som skal opdateres. Brug af et opdateringsprogram som DriverDoc kan hjælpe med at gøre denne proces meget lettere at gennemføre.\nHvis alle andre trin mislykkes, og du stadig har problemer med at åbne EPF-filer, kan det skyldes manglende tilgængelige systemressourcer. Nogle versioner EPF-filer kan kræve betydelige ressourcer (f.eks. hukommelse/RAM, bearbejdningskraft) for at blive åbnet korrekt af din computer. Det er ret almindeligt, hvis dit computerudstyr er ældre, og du bruger et meget nyere operativsystem.\nDette problem kan opstå, når din computer har svært ved at følge med fordi operativsystemet (og andre tjenester, der kører i baggrunden) måske bruger for mange ressourcer til at din EPF-fil kan åbnes. Prøv at lukke alle programmer på din pc, før du forsøger at åbne din Edgecam Educational Part File. Frigørelse af alle tilgængelige ressourcer på din computer, giver det bedste miljø til at forsøge at åbne din EPF-fil.\nHvis du har prøvet alle trin ovenfor, og din EPF-fil stadig ikke åbnes, er det måske tid til en hardwareopgradering. I de fleste tilfælde, selv om du har ældre hardware, er bearbejdningskraften stadig mere end tilstrækkelig til de fleste brugeres programmer (medmindre du udfører en masse ressourcekrævende CPU-arbejde, som f.eks. 3D-rendering, finansiel / videnskabelig modellering eller intensiv multimediearbejde). Derfor er det sandsynligt, at din computer mangler den nødvendige mængde hukommelse (mere almindeligt kaldet "RAM" eller random access memory) til at kunne fuldføre åbningen af filen.\nPrøv at opgradere din hukommelse for at se, om det hjælper dig med at åbne EPF-filen. I dag er hukommelsesopgraderinger meget billige og meget nemme at installere for selv den almindelige computerbruger i deres pc. Som en bonus, vil du sikkert se en lækker præstationsforbedring i andre opgaver, udført på din computer.


Procesbevillingsnævnet - Forældremyndighed og samvær mellem mor og børn på 9 og 11 år\nDanmarks Domstole Alle retsinstanser Procesbevillingsnævnet Nyheder Forældremyndighed og samvær mellem mor og børn på 9 og 11 år\nForældrene til to børn på nu 9 og 11 år ophævede samlivet i 2017. Parterne havde på daværende tidspunkt fælles forældremyndighed. Børnene fik bopæl hos faren og samvær med moren i en 9/5-ordning. Statsforvaltningen traf den 8. februar 2019 afgørelse om at samværet mellem moren og børnene skulle ske efter en 9/5-ordning. Den 26. marts 2019 indgik parterne indenretligt forlig om, at faren skulle have den fulde forældremyndighed. Faren forhindrede eller besværliggjorde samværet mellem moren og børnene igennem det meste af perioden, og samværet måtte af flere omgange tvangsfuldbyrdes i retten.\nMoren nedlagde i byretten og landsretten påstand om delt forældremyndighed og om samvær i nærmere angivet omfang. Faren nedlagde påstand om frifindelse samt selvstændig påstand vedrørende samvær i et nærmere angivet omfang.\nByretten tildelte moren del i forældremyndigheden over børnene og fastsatte samvær\nByretten besluttede, at det ville være bedst for børnene, at der var fælles forældremyndighed, jf. forældreansvarslovens § 14, jf. § 4. Byretten fastsatte herudover samvær for moren i nærmere angivet omfang, jf. forældreansvarslovens § 19 og § 21, jf. § 4.\nByretten lagde til grund, at parterne havde haft et belastet samliv, og at parterne havde utallige konflikter og uoverensstemmelser vedrørende morens samvær med børnene. Endvidere lagde retten til grund, at faren igennem en lang periode havde nægtet moren samvær og kontakt med børnene.\nByretten vurderede herudover, at begge forældre hver for sig var i stand til at varetage den basale omsorg for børnene, og at begge forældre havde ressourcer og begrænsninger. Faren vurderedes som den mest stabile og ressourcestærke forælder, og moren vurderedes som den forælder, der bedst var i stand til at aflæse og tilgodese børnenes følelsesmæssige behov.\nByretten tildelte moren del i forældremyndigheden over børnene for at sikre, at børnene fik en stabil kontakt med moren, at samværet ikke blev afbrudt uden rimelig grund, at faren ikke flyttede uden inddragelse af moren, at børnene fik den fornødne støtte og hjælp til at kunne bevare kontakten til begge forældre for at sikre deres trivsel og udvikling, og at begge forældre blev tilbudt specialiseret støtte.\nByretten besluttede for så vidt angik samvær, at moren skulle have weekendsamvær med børnene hver anden uge samt hverdagssamvær efter skole på mandage i lige uger og torsdage i ulige uger.\nLandsretten ændrede byrettens dom om forældremyndighed\nLandsretten tiltrådte, som anført af byretten, at der var mange konflikter og uoverensstemmelser mellem forældrene, og at begge forældre havde andel i disse konflikter, som fandtes at være til skade for børnene. Det blev herefter lagt til grund, at konflikterne var så store, at der var holdepunkter for at antage, at parterne ikke ville kunne samarbejde fremadrettet om børnenes forhold. Landsretten besluttede derfor, at det var bedst for børnene, at den fulde forældremyndighed fortsat skulle tilfalde faren alene.\nLandsretten bemærkede, at man var opmærksom på, at det manglende samvær mellem moren og børnene primært skyldtes faren.\nLandsretten stadfæstede herudover den del af byrettens dom, der vedrørte fastsættelsen af samvær.\nDet blev i ansøgningen om anketilladelse til Højesteret beskrevet, at der efter landsrettens dom i sagen fortsat har været udøvet samværssabotage, og at moren senest har haft almindeligt samvær med børnene i foråret 2021.\nDet blev desuden anført, at ansøger i Højesteret ønsker at nedlægge principal påstand om, at forældremyndigheden over børnene skal tillægges hende alene. Subsidiært vil hun nedlægge påstand om fælles forældremyndighed, og at børnenes bopæl tillægges hende, samt mere subsidiær påstand om fælles forældremyndighed, men hvor bopælen forbliver hos faren.\nSagen er behandlet i Procesbevillingsnævnet under j.nr. 21/17205.